এ দিকে বিটিআরসির মহাপরিচালক ব্রিগেডিয়ার জেনারেল এমদাদ উল বারী বলেন, ‘রিটেইলার লেভেলে সংরক্ষণ করার কোনো সুযোগই রাখা হয়নি। টেকনিক্যালি ফিংগারপ্রিন্ট সংরক্ষণ করা সম্ভব না। কারণ এটা রিয়েল টাইম মিলিয়ে দেখা হয়। তবে অপারেটর লেভেলে এটা সম্ভব হতে পারে যদি আলাদা করে কেউ করে। বাট আমরা অপারেটরদেরকে নির্দেশ দিয়েছি যেন এটা তারা না করে।’ এদিকে আঙুলের ছাপ বিতর্ক নিয়ে ১৯ ফেব্রুয়ারি প্রতিমন্ত্রী তারানা হালিম তার ফেসবুক পাতায় লিখেছেন, ‘মোবাইল কোম্পানির কাছে আঙুলের ছাপ সংরক্ষণের কোনো প্রযুক্তিও নেই।’ এদিকে মোবাইল অপারেটরদের পক্ষ থেকে জানা গেছে কোনো পর্যায়ে বায়োমেট্রিক তথ্য সংরক্ষণ করা যাবে না বিটিআরসি এই নির্দেশনা দিয়েছে ২৩ ফেব্রুয়ারি। এই নির্দেশ না মানলে কার কী করার আছে? মোবাইল সিমের বিক্রি বাড়াতে ইতঃপূর্বে তারা ছবি, আঙুলের ছাপ ও ন্যাশনাল আইডি কার্ডের যথেষ্ট অপব্যবহার করেছে। এ ক্ষেত্রেও তা অসম্ভব নয়, কারণ একটি আইডির বিপরীতে ২০ সিম রাখা যায়।